Diari Oficial de la Generalitat Valenciana


Sumari del DOGV 9884, del 03-07-2024 (2024/6376)

RESOLUCIÓ de 14 de juny de 2024, del director general d'Esport, per la qual es resol la convocatòria de subvencions destinades a entitats participants en el nivell d'iniciació al rendiment en els XLII Jocs Esportius de la Comunitat Valenciana per al curs/temporada 2023-2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6376


Data del document
:   14-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ de 14 de juny de 2024, del director general d'Esport, per la qual es resol la convocatòria de subvencions destinades a entitats participants en el nivell d'iniciació al rendiment en els XLII Jocs Esportius de la Comunitat Valenciana per al curs/temporada 2023-2024. [2024/6376]  
L'Orde 23/2017, de 14 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions a entitats participants en el nivell d'iniciació al rendiment en els Jocs Esportius de la Comunitat Valenciana (DOGV 8065, de 19/06/2017), establix en l'article 3.1 que el procediment s'iniciarà d'ofici, en règim de concurrència competitiva, per convocatòria pública mitjançant una resolució.  
Per això, en virtut de les facultats conferides per l'Orde 23/2017, de 14 de juny, de la Conselleria d'Educació, Investigació, Cultura i Esport, esmentada abans, i el Decret 186/2023, de 17 d'octubre, del Consell, pel qual s'aprova el Reglament orgànic i funcional de la Vicepresidència Primera i Conselleria de Cultura i Esport, el director general d'Esport va convocar, per la Resolució de 24 de novembre de 2023, subvencions a entitats participants en el nivell d'iniciació al rendiment en els XLII Jocs Esportius de la Comunitat Valenciana per al curs/temporada 2023-2024 (DOGV 9735, de 29/11/2023).   
  
En l'article 5 de l'Orde 23/2017, de 14 de juny, de la Conselleria d'Educació, Investigació, Cultura i Esport, esmentada abans, s'establixen la designació de la comissió tècnica d'avaluació i els criteris de valoració.   
Una vegada formalitzats els actes d'instrucció corresponents i en virtut del que disposen els articles 59 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la disposició addicional segona de l'Orde 23/2017, resolc:   
  
Primer  
Concedir a les entitats que s'indiquen a continuació les subvencions següents per un import total de 500.000 euros:  
Segon  
Desestimar la concessió de subvenció a les entitats següents pels motius que s'indiquen:  
  
ENTITAT MOTIU  
ALICANTE RUGBY CLUB DESISTIT PER NO APORTAR LA DOCUMENTACIÓ REQUERIDA (ART. 68 DE LA LLEI 39/2015)  
AJUNTAMENT DE CHESTE NO ESTAR AL CORRENT DE LES OBLIGACIONS TRIBUTÀRIES (ART. 8 ORDE 23/2017)  
AJUNTAMENT DE PICASSENT NO ESTAR AL CORRENT DE LES OBLIGACIONS TRIBUTÀRIES (ART. 8 ORDE 23/2017)  
CLUB ALTO TURIA BM CHELVA NO INSCRIU EQUIPS QUE PARTICIPEN EN NIVELL INICIACIÓ AL RENDIMENT (BASE 4.2 REGULADORA JOCS ESPORTIUS RESOLUCIÓ 17 D'AGOST DE 2023). PRESENTA RENÚNCIA A LA SUBVENCIÓ.  
CLUB BALONCESTO LA NUCIA DESISTIT PER NO APORTAR LA DOCUMENTACIÓ REQUERIDA (ART. 68 DE LA LLEI 39/2015)  
CLUB BALONCESTO LORIGUILLA NO ESTAR AL CORRENT DE LES OBLIGACIONS TRIBUTÀRIES (ART. 8 ORDE 23/2017)  
CLUB BÀSQUET MARCELINA BENIFAIÓ NO ESTAR AL CORRENT DE LES OBLIGACIONS TRIBUTÀRIES (ART. 8 ORDE 23/2017)  
REAL DE GANDIA CF DESISTIT PER NO APORTAR LA DOCUMENTACIÓ REQUERIDA (ART. 68 DE LA LLEI 39/2015)  
  
  
Tercer  
Les entitats beneficiàries han de complir les obligacions a què es referix l'article 8 de l'Orde 23/2017, de 14 de juny, de la Conselleria d'Educació, Investigació, Cultura i Esport, i justificar les ajudes de la manera que establix l'article 13 de l'orde esmentada.  
  
  
Quart  
Autoritzar i disposar els fons a favor de totes i cada una de les entitats que s'assenyalen en el punt primer per les quantitats que s'indiquen, i que es tramite la documentació comptable corresponent, amb càrrec al crèdit existent en el capítol IV, línia pressupostària B47099401.457A00.4, línia de subvenció S0124, del pressupostos de la Generalitat per a l'any 2024, per un import màxim de 500.000 euros.  
  
  
Quint  
Les entitats han d'aportar, per mitjans propis o aliens, la part de finançament del pressupost final dels gastos que generen les quotes de participació en el nivell d'iniciació al rendiment no coberta per l'ajuda que es concedix per este acte.  
  
Sext  
El termini de presentació de la justificació de les subvencions concedides conclou el 30 de setembre de 2024.  
  
La justificació s'ha de presentar per mitjans electrònics, de conformitat amb el punt 9.1 de la Resolució de convocatòria de 24 de novembre de 2023, del director general d'Esport, a través de l'adreça d'internet http://www.gva.es/va/inicio/procedimientos?id\_proc=18511.  
  
  
Sèptim  
Transparència, subministrament d'informació i dades obertes  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, els corresponen com a entitat pública.   
2. Les entitats privades beneficiàries de la subvenció hauran de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural alguna ajuda o subvenció de les entitats públiques de la Comunitat Valenciana que arreplega l'article 3 de la Llei 1/2022, en una quantia superior a 50.000 euros.  
  
c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/va/tep.  
Esta informació s'ha de publicar a partir de l'any següent a aquell en què s'hagen superat els llindars establits i haurà de mantindre's publicada durant almenys quatre anys naturals.  
3. Sense perjuí de les obligacions previstes en els apartats anteriors, totes les entitats beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària perquè esta complisca les obligacions que preveu la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este s'haja atés, l'òrgan que ha realitzat el requeriment podrà acordar, amb advertiment i audiència previs a l'interessat, la imposició de multes coercitives en els termes que preveu l'article 5 de la Llei 1/2022.  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
Octau  
Publicar en el Diari Oficial de la Generalitat Valenciana esta resolució, de conformitat amb el punt 12.1 de la Resolució de convocatòria de 24 de novembre de 2023, del director general d'Esport.  
D'acord amb el que establixen els articles 112, 123 i 124 de la Llei 39/2105, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, els centres podran interposar un recurs potestatiu de reposició o bé s'hi podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjuí que puguen exercir-ne, si és el cas, qualsevol altre que consideren procedent:  
a) El recurs potestatiu de reposició haurà d'interposar-se davant del mateix òrgan que l'haja dictat, en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució en el Diari Oficial de la Generalitat Valenciana.  
  
València, 14 de junio de 2024.- El director general d'Esport (p. d. Orde 23/2017, de 14.06.2017; DOGV 8065): Luis Cervera Torres.